*Tämä artikkeli käsittelee vuonna 1994 syntynyttä jääkiekkoilijaa. Vuonna 1994 syntyneestä jääkiekkoilijasta kertoo artikkeli Samuel Salonen (jääkiekkoilija, 2000).*

**Samuel Salonen** (s. 27. huhtikuuta 1994 Vaasa) on suomalainen jääkiekkoilija, joka pelaa Mestis-joukkue KeuPa HT:ssä. Hän on pelipaikaltaan oikea laitahyökkääjä.

Ura
---

### Juniorivuodet ja läpimurto Mestiksessä

Salonen aloitti jääkiekkoilun omien sanojensa mukaan noin 6-vuotiaana. Hän on Vaasan Sportin kasvatti. Kesken kauden 2010–2011 Salonen siirtyi 16-vuotiaana seuran B-nuorista JYPin B2-junioreihin. Hän voitti JYPin sisäisen pistepörssin tehoilla 17+24=41, joilla Salonen sijoittui koko B2-nuorten SM-sarjan runkosarjan pistepörssissä viidenneksi. Kaudella 2011–2012 hän oli B-nuorten SM-sarjan runkosarjassa joukkueensa paras pistemies tehoilla 10+18=28.

Kaudeksi 2012–2013 Salonen palasi kasvattajaseuraansa Sportiin ja siirtyi seuran A-nuoriin. Kaudella 2013–2014 hän toimi joukkueen varakapteenina ja oli tehoilla 22+22=44 Sportin paras maalintekijä sekä jakoi joukkueen sisäisen pistepörssin voiton Róbert Vargan kanssa. Salonen jakoi koko A-nuorten SM-liigan maalipörssin yhdeksännen sijan viiden muun pelaajan kanssa.

Kaudeksi 2014–2015 Salonen siirtyi vuoden mittaisella sopimuksella Mestis-joukkue JYP-Akatemiaan. Hänen tulokaskautensa toi 29 runkosarjaottelussa tehot 7+10=17 ja kuudessa playoff-ottelussa yhden maalin. Kaudella 2015–2016 Salonen oli joukkueen toiseksi paras maalintekijä ja kolmanneksi paras pistemies tehoilla 9+13=22. Kaudeksi 2016–2017 hän siirtyi jatkamaan Mestis-uraansa KeuPa HT:n riveihin. Salonen toimi kauden aikana myös joukkueen kapteenina Jani Ollitervon oltua sivussa. Hän voitti KeuPan sisäisen piste-, maali- ja syöttöpörssin tehoilla 17+37=54, joilla Salonen sijoittui koko Mestiksen pistepörssissä kolmanneksi.

### SM-liigasopimus Pelicansiin

Toukokuussa 2017 Salonen siirtyi try-outille SM-liigajoukkue Pelicansiin. Hänen kautensa 2017–2018 alkoi kuitenkin pakkolevolla, kun lääkärit diagnosoivat Saloselle ylikunnon. Salonen sai tililleen ensimmäisen liigaottelunsa runkosarjan neljännellä kierroksella 14. syyskuuta 2017 vieraissa Oulun Kärppiä vastaan. Hänet merkittiin Pelicansin 13. hyökkääjäksi, mutta Salonen jäi lopulta ilman peliaikaa. Ottelu jäi hänelle syyskauden ainoaksi joukkueessa ja Salonen siirtyi saman kuun lopulla lainalle Mestis-joukkue Heinolan Peliittoihin. Hänet nimettiin yhdeksi joukkueen kiertävistä kapteeneista. Vaikka Salonen ei saanut peliaikaa Pelicansissa, hän sai marraskuussa 2017 loppukauden kattavan jatkosopimuksen joukkueeseen. Salonen nostettiin Pelicansin vahvuuteen toiseen SM-liigaotteluunsa 23. tammikuuta 2018 Mikkelin Jukureita vastaan. Hänet merkittiin jälleen joukkueen 13. hyökkääjäksi, mutta Salonen sai kuitenkin ensimmäiset ja kauden ainoat jääaikansa SM-liigassa pelattuaan 4.54 minuuttia.

Salonen pelasi kauden 2017–2018 lopulta loppuun Peliitoissa. Hän oli tehoilla 16+21=37 joukkueen paras maalintekijä ja jakoi sisäisen pistepörssin toisen sijan Severi Lahtisen kanssa edellään vain Valtteri Lipiäinen. Salonen voitti myös koko Mestiskarsintojen pistepörssin sekä jakoi maalipörssin voiton Hermeksen Mikko Virtasen ja joukkuetoverinsa Niko Kivelän kanssa tehoilla 4+6=10. Hän jakoi myös sarjan tehotilaston voiton viiden muun pelaajan kanssa lukemalla +6.

### Paluu KeuPa HT:hen

Kaudeksi 2018–2019 Salonen palasi vuoden mittaisella sopimuksella KeuPa HT:hen. Hänet nimettiin joukkueen varakapteeniksi. Salosen kausi päättyi kuitenkin jo marraskuussa 2018 leikkaushoitoa vaatineen polvivamman vuoksi. Hän toimi loppukaudella KeuPan valmennustiimin apuna Niko Härkösen johtamassa valmennustiimissä. Salonen voitti kauden päätteeksi Mestis-hopeaa.

### Siirtyminen ulkomaille

Kesäkuussa 2019 Salonen teki vuoden mittaisen sopimuksen Slovakian Extraligan nousijajoukkue HK Dukla Michalovcen kanssa. Hän sai liigasta taustatietoa myös Salosen kanssa Sportin A-nuorissa pelanneen Róbert Vargan kautta. Hänelle ei kuitenkaan löytynyt joukkueesta sopivaa roolia ja Salosen sopimus purettiin jo ennen kauden alkua, kun Dukla oli lisäksi vahvistanut hyökkäystään venäläiskonkari Dmitri Vorobjovilla. Syyskuussa hän palasi Suomeen ja siirtyi loppukauden 2019–2020 kattavalla sopimuksella Mestiksen nousijajoukkue Kajaanin Hokkiin. Salosen sopimuksessa oli 10. marraskuuta asti kestävä ulkomaanoptio.

Salonen pelasi Hokissa vain viisi ottelua, kunnes hän käytti sopimukssaan olleen ulkomaanoption jo noin kuukauden ennen sen päättymistä lokakuussa siirryttyään loppukauden 2019–2020 kattavalla sopimuksella Ranskan Ligue Magnusin Chamois de Chamonixiin. Salosta oli houkuttelemassa joukkueeseen hänen ystävänsä Joonas Sammalmaa, joka vihjasi hänelle ulkomaalaisvahvistuksen paikasta. Salonen hankittiin Chamonixiin loukkaantumisen vuoksi joukkueen jättäneen maanmiehensä Samuli Kivimäen tilalle. Salonen oli lopulta Chamonix'n paras maalintekijä ja toiseksi paras pistemies Joonas Sammalmaan jälkeen tehtyään 30 runkosarjaottelussa tehot 24+15=39. Hän jakoi koko Ligue Magnusin maalipörssin kolmannen sijan Brûleurs de Loups de Grenoblen Damien Fleuryn kanssa. Pudotuspeleissä Salonen oli kahdella osumallaan Chamonix'n paras maalintekijä Benjamin Lagarden ja Fabien Kazarinen kanssa. Kauden jälkeen, toukokuussa 2020 seura vahvisti, että Salonen ei jatka Chamonix'ssa.

Kaudeksi 2020–2021 Salonen siirtyi vuoden mittaisella sopimuksella Norjan Fjordkraft-ligaenin Sparta Sarpsborgiin. Maaliskuussa 2021 hän palasi kuitenkin Suomeen ja siirtyi loppukauden kattavalla sopimuksella KeuPa HT:n Mestis-joukkueeseen, kun kausi Norjassa oli keskeytettynä.

Muuta
-----

Salonen valmistui ylioppilaaksi Vaasan lyseon lukiosta keväällä 2014. Hän opiskelee Jyväskylän yliopistossa ruotsin kieltä sekä kasvatustieteitä.

Hän harrasti lapsena myös jalkapalloa omien sanojensa mukaan 14-15-vuotiaaksi asti sekä salibandya.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | JYP | A-SM | 1 | 0 | 0 | 0 | 2 | – | – | – | – | – |
| 2012–2013 | Sport | A-SM | 47 | 7 | 5 | 12 | 4 | 3 | 0 | 2 | 2 | 0 |
| 2013–2014 | Sport | A-SM | 45 | 22 | 22 | 44 | 59 | – | – | – | – | – |
| 2014–2015 | JYP | A-SM | 3 | 0 | 1 | 1 | 2 | – | – | – | – | – |
|  | JYP-Akatemia | Mestis | 29 | 7 | 10 | 17 | 16 | 6 | 1 | 0 | 1 | 2 |
| 2015–2016 | JYP-Akatemia | Mestis | 49 | 9 | 13 | 22 | 38 | – | – | – | – | – |
|  | Diskos | Suomi-sarja | 2 | 1 | 0 | 1 | 0 | – | – | – | – | – |
| 2016–2017 | KeuPa HT | Mestis | 49 | 17 | 37 | 54 | 16 | 4 | 0 | 0 | 0 | 0 |
| 2017–2018 | Pelicans | SM-liiga | 2 | 0 | 0 | 0 | 0 | – | – | – | – | – |
|  | Peliitat | Mestis | 35 | 16 | 21 | 37 | 20 | – | – | – | – | – |
| 2018–2019 | KeuPa HT | Mestis | 15 | 3 | 10 | 13 | 6 | – | – | – | – | – |
| 2019–2020 | Hokki | Mestis | 5 | 4 | 2 | 6 | 0 | – | – | – | – | – |
|  | Chamonix HC | Ranska | 30 | 24 | 15 | 39 | 12 | 4 | 2 | 0 | 2 | 0 |
| 2020–2021 | Sparta Sarpsborg | Norja | 8 | 1 | 0 | 1 | 4 | – | – | – | – | – |
|  | KeuPa HT | Mestis | 6 | 3 | 6 | 9 | 4 | 3 | 0 | 2 | 2 | 0 |
| 1 kausi | yhteensä | SM-liiga | 2 | 0 | 0 | 0 | 0 | – | – | – | – | – |
| 7 kautta | yhteensä | Mestis | 188 | 59 | 99 | 158 | 100 | 13 | 1 | 2 | 3 | 2 |
| 1 kausi | yhteensä | Ranska | 30 | 24 | 15 | 39 | 12 | 4 | 2 | 0 | 2 | 0 |
| 1 kausi | yhteensä | Norja | 8 | 1 | 0 | 1 | 4 | – | – | – | – | – |

Lähteet
-------

* Samuel Salonen The Internet Hockey Databasessa (englanniksi)
* Samuel Salonen Eurohockey-sivustolla (englanniksi)
* Samuel Salonen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Leinonen, Otto: Mestis-tähdet tutuksi: Kultakypärä Salonen on äänekäs pohdiskelija *Jatkoaika.com*.  5.2.2017. Jatkoaika r.y. Viitattu 24.1.2018.
2. 1 2 3 4  Samuel Salonen *Elite Prospects*. Everysport Media Group AB.  (englanniksi)
3. ↑  Elite Prospects - U17 SM-sarja Stats 2010-2011 *eliteprospects.com*. Everysport Media Group AB. Viitattu 30.6.2019. (englanniksi)
4. ↑  Elite Prospects - JYP U18 *eliteprospects.com*. Everysport Media Group AB. Viitattu 30.6.2019. (englanniksi)
5. ↑  Elite Prospects - Sport U20 *eliteprospects.com*. Everysport Media Group AB. Viitattu 30.6.2019. (englanniksi)
6. ↑  Elite Prospects - Jr. A SM-liiga Stats 2013-2014 *eliteprospects.com*. Everysport Media Group AB. Viitattu 30.6.2019. (englanniksi)
7. ↑  JYP-Akatemian joukkue julki – nuoruuden innolla kohti parempaa huomista *Jatkoaika.com*.  28.5.2014. Jatkoaika r.y. Viitattu 24.1.2018.
8. ↑  Elite Prospects - JYP-Akatemia *eliteprospects.com*. Everysport Media Group AB. Viitattu 30.6.2019. (englanniksi)
9. ↑  KeuPan pelaajarunko julki - Salonen siirtyy Jyväskylästä Keuruulle *Jatkoaika.com*.  12.5.2016. Jatkoaika r.y. Viitattu 24.1.2018.
10. ↑  Elite Prospects - KeuPa HT *eliteprospects.com*. Everysport Media Group AB. Viitattu 30.6.2019. (englanniksi)
11. ↑  Elite Prospects - Mestis Stats 2016-2017 *eliteprospects.com*. Everysport Media Group AB. Viitattu 30.6.2019. (englanniksi)
12. ↑  Pelicans sopimuksiin omien nuortensa kanssa - Mestiksessä tehoillut Salonen testiin *Jatkoaika.com*.  18.5.2017. Jatkoaika r.y. Viitattu 24.1.2018.
13. 1 2 3 4 5  Leinonen, Otto: Slovakialainen "no problem" -valmentaja ja erätauot nukkuva suomalaismaalivahti – Samuel Salosen pitkät kolme vuotta: "Tuli pelkkää hopeaa vähän joka tavalla" *Jatkoaika.com*.  25.5.2020. Jatkoaika r.y. Viitattu 25.5.2020.
14. ↑  Ottelutilastot *liiga.fi*.  14.9.2017. Jääkiekon SM-liiga Oy. Viitattu 24.1.2018.
15. ↑  Peliitat - iloisella ja railakkaalla hyökkäyspelillä kohti 200 maalia *mestis.fi*.  27.9.2017. Suomen Jääkiekkoliitto – Finlands Ishockeyförbund ry.  Arkistoitu 5.10.2017. Viitattu 24.1.2018.
16. ↑  Ottelutilastot *liiga.fi*.  23.1.2018. Jääkiekon SM-liiga Oy. Viitattu 24.1.2018.
17. ↑  Elite Prospects - Peliitat *eliteprospects.com*. Everysport Media Group AB. Viitattu 30.6.2019. (englanniksi)
18. ↑  Elite Prospects - Mestis Stats 2017-2018 *eliteprospects.com*. Everysport Media Group AB. Viitattu 30.6.2019. (englanniksi)
19. ↑  Elite Prospects - Suomi-sarja Stats 2017-2018 *eliteprospects.com*. Everysport Media Group AB. Viitattu 25.5.2020. (englanniksi)
20. ↑  KeuPan hyökkäys vahvistuu tutulla täsmäaseella - entisen leijonaluotsin poika liittyy valmennusryhmään *Jatkoaika.com*.  18.5.2017. Jatkoaika r.y. Viitattu 24.1.2018.
21. ↑  KeuPa nimesi kapteenistonsa ja harjoitteli voiton savolaisista *keupaht.fi*.  23.8.2018. KeuPa Hockey Oy. Viitattu 24.8.2018.
22. ↑  Päivitys pelaajatilanteeseen – Salonen sivussa loppukauden *keupaht.fi*.  26.11.2018. KeuPa Hockey Oy. Viitattu 30.6.2019.
23. ↑  Ďalšou posilou Samuel Salonen *hkduklamichalovce.sk*.  21.6.2019. HK Dukla Ingema Michalovce. Viitattu 30.6.2019. (slovakiksi)
24. ↑  Pistelinko Samuel Salonen siirtyy Hokkiin – "Tärkeä palanen tuloskenttiin" *hokki.fi*.  20.9.2019. Hokki Kainuu Oy. Viitattu 22.9.2019.
25. ↑  Samuel Salonen suuntaa ulkomaille *hokki.fi*.  11.10.2019. Hokki Kainuu Oy. Viitattu 11.10.2019.
26. ↑  Miettinen, Miska: Liigaunelmalle takapakkia – Mestiksessä kovia pisteitä latonut suomalaishyökkääjä suuntaa Ranskaan *suomikiekko.com*.  11.10.2019. Nordic Sport Media. Viitattu 13.10.2019.
27. ↑  Samuel Salonen débarque à Chamonix *pionniers-chamonix.com*.  11.10.2019. Chamonix Hockey Élite. Viitattu 11.10.2019. (ranskaksi)
28. ↑  Elite Prospects - France Stats 2019-2020 *eliteprospects.com*. Everysport Media Group AB. Viitattu 30.6.2019. (englanniksi)
29. ↑  Elite Prospects - Chamonix *eliteprospects.com*. Everysport Media Group AB. Viitattu 30.6.2019. (englanniksi)
30. ↑  Départs de Salonen & Tolvanen *pionniers-chamonix.com*.  15.5.2020. Chamonix Hockey Élite. Viitattu 25.5.2020. (ranskaksi)
31. ↑  SA sporten *facebook.com*.  3.7.2020. SA sporten. Viitattu 22.10.2020. (norjaksi)
32. ↑  KeuPa HT:lle kova paluumuuttaja! – Samuel Salonen palaa Ihmisten joukkueeseen *keupaht.fi*.  1.3.2021. KeuPa Hockey Oy. Viitattu 2.3.2021.
33. ↑  Onnea kevään ylioppilas - katso ketkä juhlivat! *ilkkapohjalainen.fi*.  16.5.2015. I-Mediat Oy. Viitattu 25.5.2020.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |